วันนี้มาทานร้านที่เค้าว่าฮิตกัน “Salt//Pepper” ที่เซนทรัลเวิลด์ชั้น 7 ภายในร้านไม่ค่อยใหญ่มากนัก โต๊ะค่อนข้างชิดๆกัน แต่ก็จัดได้อย่างลงตัวดี เปิดเพลงเพราะด้วย ส่วนตัวชอบเพลงของที่ร้านนี้มากๆๆๆ พนักงานบริการดี มีการแนะนำเมนูบ้างเล็กน้อย


เมนูที่ร้านนี้ก็จะเป็นอาหารสไตล์ฟิวชัน เน้นความหลากหลาย แต่สามารถนำมา mix กันได้อย่างดี ราคาแอบสูงไปหน่อย แต่บอกเลยว่าอร่อยทุกเมนู

เมนูที่สั่ง

เพนเน่ครีมมี่ต้มยำ 210 บาท >> อร่อยมากๆๆๆ น่าจะเป็น signature ของทางร้านเลยด้วย แป้งเพนเน่นุ่มดี ซอสครีมต้มยำเข้มข้นพอควรเลย เข้ากันดีมากๆ

สปาเก็ตตี้เบค่อนไข่ออนเซ็น 220 บาท >> เส้นเหนียวหนุบหนับดี เบค่อนหอม ไม่แข็ง ทานกับไข่ออนเซ็นแล้วลงตัวมาก

สปาเกตตี้แซลมอนรมควัน 190 บาท >> ให้แซลมอนน้อยไปนิด แต่ก็ยังผ่าน

มันฝรั่งทอดกับซอส 8 ชนิด 190 บาท >> ตัวมันฝรั่งกรอบนอกนุ่มใน ซอสอร่อยแทบทุกรส รู้สึกว่าอันที่สีเขียวๆจะไม่ค่อยถูกปากเราเท่าไหร่

ซี่โครงหมูบาร์บีคิว 460 บาท >> อันนี้เราทานไปนิดเดียวเอง เลยไม่ค่อยได้ลิ้มรสเท่าไหร่ แต่เนื้อหมูโอเคอยู่ ไม่เหนียว

สลัดอกเป็ดรมควัน 220 บาท >> อกเป็ดไม่เหนียว แต่ก็ได้น้อยอีกเช่นเคย สลัดให้ผักเยอะมากๆ ก็ทานเพลินๆดี

คาลามารี 160 บาท >> หรือปลาหมึกชุปแป้งทอดนั่นเอง ปลาหมึกเหนียวไปนิด แต่แป้งด้านนอกกรอบดี

ไข่อบครีม 210 บาท >> ตัวนี้เฉยๆมาก คล้ายๆกับทานไข่ขาวเจียว 5555
 
ส่วนน้ำ เราสั่งสตรอเบอร์รี่ปั่น กับสตรอเบอร์รี่โซดา น่าจะประมาณ 100-120 บาท (จำชื่อเมนูและราคาไม่ค่อยได้) ก็อร่อยดี แต่แอบจืดไปนิด
 

สรุป ร้านสวย ตกแต่งหรูนิดๆ ราคาค่อนข้างแพง แต่อาหารอร่อย เลยให้อภัยได้